Author: MZ SR
Last saved by: Ministerstvo Zdravotníctva SR

Návrh

Vyhláška
Ministerstva zdravotníctva Slovenskej republiky
o ročnom zúčtovaní poistného plateného štátom

Ministerstvo zdravotníctva  Slovenskej republiky podľa § 19 ods.14 zákona  č. .... o zdravotných poistení a o zmene zákona č. 95/2002 Z.z. o poisťovníctve a o zmene a doplnení niektorých zákonov (ďalej len "zákon") po dohode s Ministerstvom financií Slovenskej republiky ustanovuje:

§  1	

Podkladom pre ročné zúčtovanie poistného plateného štátom je
a)	vymeriavací základ štátu,
b)	počet poistencov štátu podľa údajov z centrálneho registra poistencov v štruktúre podľa príslušných  zdravotných poisťovní,
c)	počet poistencov štátu nahlásených príslušnou zdravotnou poisťovňou v príslušnom kalendárnom roku v štruktúre podľa jednotlivých mesiacov (§ 19 ods. 13 zákona),
d)	suma preddavkov na poistné za poistencov štátu zaplatená príslušnej zdravotnej poisťovni v jednotlivých mesiacoch kalendárneho roka  (§ 17 ods. 8 zákona),
e)	suma poistného, ktoré mal štát zaplatiť príslušnej poisťovni za poistencov štátu v predchádzajúcom kalendárnom roku.

§  2	

(1) Na základe údajov uvedených v § 1  vykoná ministerstvo zdravotníctva výpočet poistného a zúčtovanie preddavkov za predchádzajúci kalendárny rok. 

| Počet poistencov štátu, za ktorých MF SR uhradilo preddavok | Počet poistencov štátu podľa centrálneho registra poistencov | Rozdiel | Nedoplatok, resp. preplatok MZ SR voči príslušnej zdravotnej poisťovni
| A | B | C = B - A | D = C* vymeriavací základ štátu * sadzba poistného štátu
ZP (1) | | | |
ZP (n) | | | |
SPOLU | | | |

(2)	Na Vyrovnanie nedoplatku alebo preplatku sa vzťahuje § 19 zákona. 

§  3	

Táto vyhláška nadobúda účinnosť ....................2004.